**Molitev k svetemu Juriju**

Zvesti Božji služabnik

in nepremagljivi mučenec, sveti Jurij;

v Božji naklonjenosti z darom vere

in vnet z gorečo Kristusovo ljubeznijo

si se pogumno boril

proti zmaju nadutosti,

laži in prevar.

Niti bolečina niti mučenje

niti meč niti smrt te niso mogli ločiti

od Kristusove ljubezni.

V veri v to ljubezen

te goreče prosim,

pomagaj mi s svojo priprošnjo v nebesih,

da bom premagoval skušnjave,

ki me obkrožajo,

in da bom pogumno prenašal

preizkušnje, ki me težijo,

da bom potrpežljivo nosil križ,

ki mi je naložen.

Pomagaj mi, da me ne bi niti obup niti težave ločile od ljubezni

našega Gospoda Jezusa Kristusa.

Pogumni zmagovalec v veri,

pomagaj mi v boju proti zlu,

da bom dosegel krono, obljubljeno tistim,

ki vztrajajo do konca.

Amen.